ddrg/super_eurlex huggingface dataset:
Komission asetus (EY) N:o 1254/2001, annettu 26 päivänä kesäkuuta 2001, kesäkuussa 2001 jätettyjen tuontitodistushakemusten hyväksyttävyydestä koskien tuontitariffikiintiöiden avaamista ja hallintaa sianliha-alalla tiettyjen tuotteiden osalta 1 päivän heinäkuuta ja 30 päivän syyskuuta 2001 välisellä kaudella



Virallinen lehti nro L 173 , 27/06/2001 s. 0033 - 0034



Komission asetus (EY) N:o 1254/2001, annettu 26 päivänä kesäkuuta 2001, kesäkuussa 2001 jätettyjen tuontitodistushakemusten hyväksyttävyydestä koskien tuontitariffikiintiöiden avaamista ja hallintaa sianliha-alalla tiettyjen tuotteiden osalta 1 päivän heinäkuuta ja 30 päivän syyskuuta 2001 välisellä kaudella EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tuontitariffikiintiöiden avaamisesta ja hallinnasta sianliha-alalla 28 päivänä kesäkuuta 1995 annetun komission asetuksen (EY) N:o 1486/95(1), sellaisena kuin se on viimeksi muutettuna asetuksella (EY) N:o 1006/2001(2), ja erityisesti sen 5 artiklan 5 kohdan, sekä katsoo seuraavaa: (1) Tuontilupahakemuksia on jätetty vuoden 2001 kolmatta vuosineljännestä varten käytettävissä olevia määriä pienemmistä määristä, minkä vuoksi ne voidaan hyväksyä täysimääräisinä. (2) Olisi määriteltävä ylimenevä osa, joka lisätään seuraavan jakson käytettävissä olevaan määrään, ON ANTANUT TÄMÄN ASETUKSEN: 1 artikla 1. Hyväksytään liitteen mukaisesti jaksolle 1 päivästä heinäkuuta 30 päivän syyskuuta 2001 asetuksen (EY) N:o 1486/95 mukaisesti jätetyt tuontitodistushakemukset. 2. Jaksolle 1 päivästä lokakuuta 31 päivään joulukuuta 2001 voidaan jättää tuontitodistushakemuksia liitteessä II tarkoitetulle kokonaismäärälle asetuksen (EY) N:o 1486/95 säännösten mukaisesti. 2 artikla Tämä asetus tulee voimaan 1 päivänä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 2001. Komission puolesta Franz Fischler Komission jäsen (1) EYVL L 145, 29.6.1995, s. 58. (2) EYVL L 140, 24.5.2001, s. 13. LIITE I >TAULUKON PAIKKA> LIITE II >TAULUKON PAIKKA>
Komission asetus (EY) N:o 1270/2001, annettu 27 päivänä kesäkuuta 2001, Azorien ja Madeiran riisialan tuotteiden hankintataseen vahvistamisesta annetun komission asetuksen (EY) N:o 1324/96 muuttamisesta



Virallinen lehti nro L 175 , 28/06/2001 s. 0007 - 0008



Komission asetus (EY) N:o 1270/2001, annettu 27 päivänä kesäkuuta 2001, Azorien ja Madeiran riisialan tuotteiden hankintataseen vahvistamisesta annetun komission asetuksen (EY) N:o 1324/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 10 artiklan, sekä katsoo seuraavaa: (1) Komission asetuksessa (ETY) N:o 1696/92(3), sellaisena kuin se on viimeksi muutettuna asetuksella (ETY) N:o 2596/93(4), vahvistetaan Azorien ja Madeiran tiettyjen maataloustuotteiden erityisen hankintajärjestelmän soveltamista koskevat yhteiset yhsityiskohtaiset säännöt. (2) Asetuksen (ETY) N:o 1600/92 2 artiklan säännösten soveltamiseksi olisi vahvistettava Azorien ja Madeiran arvioitu riisialan tuotteiden hankintatase saaristojen tarpeiden perusteella. Sen vuoksi olisi korvattava komission asetuksen (EY) N:o 1324/96(5), sellaisena kuin se on viimeksi muutettuna asetuksella (EY) N:o 1360/2000(6), liite tämän asetuksen liitteellä. (3) Erityisen hankintajärjestelmän uudistuksen voimaantuloon asti olisi vahvistettava tase 1 päivän heinäkuuta ja 31 päivän joulukuuta 2001 väliseksi ajaksi, jotta voimassa olevan hankintajärjestelmän soveltaminen ei keskeydy. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1324/96 liite tämän asetuksen liitteellä. 2 artikla Tämä asetus tulee voimaan 1 päivänä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 2001. Komission puolesta Franz Fischler Komission jäsen (1) EYVL L 173, 27.6.1992, s. 1. (2) EYVL L 328, 23.12.2000, s. 2. (3) EYVL L 179, 1.7.1992, s. 6. (4) EYVL L 238, 23.9.1993, s. 24. (5) EYVL L 171, 10.7.1996, s. 3. (6) EYVL L 155, 28.6.2000, s. 43. LIITE AZORIEN JA MADEIRAN RIISIN HANKINTATASE 1 PÄIVÄN HEINÄKUUTA 2001 JA 31 PÄIVÄN JOULUKUUTA 2001 VÄLISEKSI KAUPANPITOAJAKSI >TAULUKON PAIKKA>
Komission asetus (EY) N:o 1284/2001, annettu 28 päivänä kesäkuuta 2001, teurastetun sian yhteisön markkinahinnan laskemiseksi käytettävistä painotuskertoimista ja asetuksen (EY) N:o 1354/2000 kumoamisesta



Virallinen lehti nro L 176 , 29/06/2001 s. 0025 - 0026



Komission asetus (EY) N:o 1284/2001, annettu 28 päivänä kesäkuuta 2001, teurastetun sian yhteisön markkinahinnan laskemiseksi käytettävistä painotuskertoimista ja asetuksen (EY) N:o 1354/2000 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (EY) N:o 1365/2000(2), ja erityisesti sen 4 artiklan 6 kohdan, sekä katsoo seuraavaa: (1) Asetuksen (ETY) N:o 2759/75 4 artiklan 2 kohdassa tarkoitettu teurastetun sian yhteisön markkinahinta on vahvistettava painottamalla kussakin jäsenvaltiossa todettuja hintoja kunkin jäsenvaltion sikakarjan suhteellisen koon ilmaisevilla kertoimilla. Nämä kertoimet olisi määritettävä kunkin vuoden joulukuun alussa laskettujen sikamäärien perusteella sikatuotantoa koskevista tutkimuksista jäsenvaltioissa 1 päivänä kesäkuuta 1993 annetun neuvoston direktiivin 93/23/ETY(3), sellaisena kuin se on muutettuna direktiivillä 97/77/EY(4), mukaisesti. (2) Joulukuun 2000 laskentatulosten perusteella olisi mukautettava komission asetuksella (EY) N:o 1354/2000(5) vahvistettuja painotuskertoimia. (3) Tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2759/75 4 artiklan 2 kohdassa tarkoitetut painotuskertoimet vahvistetaan tämän asetuksen liitteessä. 2 artikla Kumotaan asetus (EY) N:o 1354/2000. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 2001. Komission puolesta Franz Fischler Komission jäsen (1) EYVL L 282, 1.11.1975, s. 1. (2) EYVL L 156, 29.6.2000, s. 5. (3) EYVL L 149, 21.6.1993, s. 1. (4) EYVL L 10, 16.1.1998, s. 28. (5) EYVL L 155, 28.6.2000, s. 29. LIITE Teurastetun sian yhteisön markkinahinnan laskemiseksi käytettävät painotuskertoimet >TAULUKON PAIKKA>
Komission asetus (EY) N:o 1297/2001, annettu 28 päivänä kesäkuuta 2001, viljojen tukeen sovellettavan korjauskertoimen vahvistamisesta



Virallinen lehti nro L 176 , 29/06/2001 s. 0054 - 0055



Komission asetus (EY) N:o 1297/2001, annettu 28 päivänä kesäkuuta 2001, viljojen tukeen sovellettavan korjauskertoimen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 13 artiklan 8 kohdan, sekä katsoo, että (1) asetuksen (ETY) N:o 1766/92 13 artiklan 8 kohdan nojalla lupahakemuksen jättöpäivänä sovellettavaa vientitukea on sovellettava hakemuksesta tämän luvan voimassaoloaikana toteutuvaan vientiin; tässä tapauksessa tukeen on sovellettava korjauskerrointa, (2) neuvoston asetuksen (ETY) N:o 1766/92 soveltamista koskevista tietyistä yksityiskohtaisista säännöistä vientitukien myöntämisen ja häiriötilanteessa toteutettavien toimenpiteiden osalta vilja-alalla 29 päivänä kesäkuuta 1995 annetussa komission asetuksessa (EY) N:o 1501/95(3), sellaisena kuin se on viimeksi muutettuna asetuksella (EY) N:o 602/2001(4), sallitaan asetuksen (ETY) N:o 1766/92 1 artiklan 1 kohdan c alakohdassa tarkoitettuja tuotteita koskevan korjauskertoimen vahvistaminen; tämä kerroin on laskettava ottaen huomioon asetuksen (EY) N:o 1501/95 1 artiklassa esitetyt tekijät, (3) maailmanmarkkinatilanne tai tiettyjen markkinoiden erityisvaatimukset voivat edellyttää korjauskertoimen eriyttämistä määräpaikan mukaan, (4) korjauskerroin ja tuki on vahvistettava samaa menettelyä noudattaen; kerrointa voidaan muuttaa kahden vahvistamisen välisenä aikana, (5) edellä mainituista säännöksistä seuraa, että korjauskerroin on vahvistettava tämän asetuksen liitteen mukaisesti, ja (6) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1766/92 1 artiklan 1 kohdan a, b ja c alakohdassa tarkoitettujen tuotteiden, lukuun ottamatta maltaita, ennakolta vahvistettuihin vientitukiin sovellettava korjauskerroin vahvistetaan liitteessä. 2 artikla Tämä asetus tulee voimaan 1 päivänä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 2001. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 147, 30.6.1995, s. 7. (4) EYVL L 89, 29.3.2001, s. 16. LIITE viljojen tukeen sovellettavan korjauskertoimen vahvistamisesta 28 päivänä kesäkuuta 2001 annettuun komission asetukseen >TAULUKON PAIKKA> Huom: Tuotekoodit sekä A-sarjan määräpaikkakoodit on määritelty komission asetuksessa (ETY) N:o 3846/87 (EYVL L 366, 24.12.1987, s. 1), sellaisena kuin se on muutettuna. Määräpaikkojen numerokoodit on määritelty komission asetuksessa (EY) N:o 2032/2000 (EYVL L 243, 28.9.2000, s. 14). Muut määräpaikat: C01 Kaikki määräpaikat, Puola pois luettuna.
Komission asetus (EY) N:o 1332/2001, annettu 29 päivänä kesäkuuta 2001, naudanlihan enimmäisostohinnan vahvistamisesta asetuksen (EY) N:o 690/2001 mukaista kuudetta osittaista tarjouskilpailua varten



Virallinen lehti nro L 177 , 30/06/2001 s. 0075 - 0075



Komission asetus (EY) N:o 1332/2001, annettu 29 päivänä kesäkuuta 2001, naudanlihan enimmäisostohinnan vahvistamisesta asetuksen (EY) N:o 690/2001 mukaista kuudetta osittaista tarjouskilpailua varten EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), ottaa huomioon erityisistä markkinoiden tukitoimenpiteistä naudanliha-alalla 3 päivänä huhtikuuta 2001 annetun komission asetuksen (EY) N:o 690/2001(2) ja erityisesti sen 3 artiklan 1 kohdan, sekä katsoo seuraavaa: (1) Noudattaen sitä, mitä asetuksen (EY) N:o 690/2001 2 artiklan 2 kohdassa säädetään, naudanlihan ostamisesta asetuksen (EY) N:o 690/2001 mukaisesti 10 päivänä huhtikuuta 2001 annetussa komission asetuksessa (EY) N:o 713/2001(3), sellaisena kuin se on viimeksi muutettuna asetuksella (EY) N:o 1223/2001(4), vahvistetaan luettelo jäsenvaltioista, joissa kuudes osittainen tarjouskilpailu avataan 25 päivänä kesäkuuta 2001. (2) Asetuksen (EY) N:o 690/2001 3 artiklan 1 kohdan mukaisesti viiteluokkaa varten vahvistetaan tarvittaessa enimmäisostohinta saatujen tarjousten perusteella kyseisen asetuksen 3 artiklan 2 kohdan säännökset huomioon ottaen. (3) Koska naudanlihamarkkinoita on syytä tukea kohtuullisella tavalla, enimmäisostohinta olisi vahvistettava kyseessä olevissa jäsenvaltioissa. Koska jäsenvaltioiden markkinahintatasot poikkeavat toisistaan, olisi vahvistettavien enimmäisostohintojen oltava erisuuruiset. (4) Tukitoimenpiteiden kiireellisyyden vuoksi tämän asetuksen olisi tultava voimaan viipymättä. (5) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 690/2001 nojalla 25 päivänä kesäkuuta 2001 avattavassa kuudennessa osittaisessa tarjouskilpailussa sovelletaan seuraavaa enimmäisostohintaa: - Saksa: 164,00 EUR/100 kg, - Ranska: 211,50 EUR/100 kg, - Irlanti: 185,10 EUR/100 kg. 2 artikla Tämä asetus tulee voimaan 30 päivänä kesäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 95, 5.4.2001, s. 8. (3) EYVL L 100, 11.4.2001, s. 3. (4) EYVL L 167, 22.6.2001, s. 3.
Komission asetus (EY) N:o 1323/2001, annettu 29 päivänä kesäkuuta 2001, tuoreesta kuivattujen luumujen tuottajille maksettavan vähimmäishinnan sekä kuivattujen luumujen tuotantotuen määrän vahvistamisesta markkinointivuodeksi 2001/2002



Virallinen lehti nro L 177 , 30/06/2001 s. 0055 - 0055



Komission asetus (EY) N:o 1323/2001, annettu 29 päivänä kesäkuuta 2001, tuoreesta kuivattujen luumujen tuottajille maksettavan vähimmäishinnan sekä kuivattujen luumujen tuotantotuen määrän vahvistamisesta markkinointivuodeksi 2001/2002 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 2699/2000(2), ja erityisesti sen 6 b artiklan 3 kohdan ja 6 c artiklan 7 kohdan, sekä katsoo seuraavaa: (1) Asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 2 päivänä maaliskuuta 2001 annetun komission asetuksen (EY) N:o 449/2001(3) 2 artiklassa vahvistetaan markkinointivuosien alkamis- ja päättymispäivät. (2) Asetuksen (EY) N:o 2201/96 6 b artiklassa määritetään vähimmäishinnan ja 6 c artiklassa tuotantotuen määrän vahvistamisperusteet. (3) Neuvoston asetuksen (EY) N:o 2201/96 soveltamista koskevista yksityiskohtaisista säännöistä kuivattujen luumujen tukijärjestelmän osalta 3 päivänä maaliskuuta 1999 annetun komission asetuksen (EY) N:o 464/1999(4) 3 artiklassa määritellään tuotteet, joille vahvistetaan vähimmäishinta ja tuki, ja saman asetuksen 2 artiklassa vahvistetaan kyseisiltä tuotteilta vaadittavat ominaisuudet. Tämän perusteella olisi vahvistettava vähimmäishinta ja tuotantotuki markkinointivuodeksi 2001/2002. (4) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Markkinointivuonna 2001/2002 a) asetuksen (EY) N:o 2201/96 3 artiklassa tarkoitettu vähimmäishinta on 1935,23 euroa nettotonnilta Ente-lajikkeen tuoreesta kuivattuja luumuja tuottajalta lähtiessä; b) saman asetuksen 4 artiklassa tarkoitettu tuotantotuki on 655,19 euroa nettotonnilta luumuja. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 311, 12.12.2000, s. 9. (3) EYVL L 64, 6.3.2001, s. 16. (4) EYVL L 56, 4.3.1999, s. 8.
Komission asetus (EY) N:o 1351/2001, annettu 4 päivänä heinäkuuta 2001, sellaisenaan vietävän valkoisen sokerin ja raakasokerin vientitukien muuttamisesta



Virallinen lehti nro L 182 , 05/07/2001 s. 0010 - 0011



Komission asetus (EY) N:o 1351/2001, annettu 4 päivänä heinäkuuta 2001, sellaisenaan vietävän valkoisen sokerin ja raakasokerin vientitukien muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1), ja erityisesti sen 27 artiklan 5 kohdan kolmannen alakohdan, sekä katsoo seuraavaa: (1) Valkoisen sokerin ja raakasokerin vientiin sovellettavat tuet vahvistetaan komission asetuksessa (EY) N:o 1289/2001(2), sellaisena kuin se on muutettuna asetuksella (EY) N:o 1311/2001(3). (2) Asetuksessa (EY) N:o 1289/2001 mainittujen yksityiskohtaisten sääntöjen soveltamisesta komission käytettävissä oleviin tietoihin seuraa, että nykyisin voimassa olevat vientituet olisi muutettava tämän asetuksen liitteen mukaisesti, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1260/2001 1 artiklan 1 kohdan a alakohdassa tarkoitettujen sellaisenaan vietävien ja denaturoimattomien, asetuksen (EY) N:o 1289/2001 liitteessä vahvistettujen tuotteiden vientituet liitteessä esitettyjen määrien mukaisesti. 2 artikla Tämä asetus tulee voimaan 5 päivänä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä heinäkuuta 2001. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 176, 29.6.2001, s. 35. (3) EYVL L 177, 30.6.2001, s. 26. LIITE sellaisenaan vietävän valkoisen sokerin ja raakasokerin vientitukien muuttamisesta 4 päivänä heinäkuuta 2001 annettuun komission asetukseen >TAULUKON PAIKKA> Huom: Tuotekoodit sekä A-sarjan määräpaikkakoodit on määritelty komission asetuksessa (ETY) N:o 3846/87 (EYVL L 366, 24.12.1987, s. 1), sellaisena kuin se on muutettuna. Määräpaikkojen numerokoodit on määritelty komission asetuksessa (EY) N:o 2032/2000 (EYVL L 243, 28.9.2000, s. 14).
Komission asetus (EY) N:o 1352/2001, annettu 4 päivänä heinäkuuta 2001, Kanariansaarten tiettyjen kasviöljyjen arvioidun hankintataseen vahvistamisesta



Virallinen lehti nro L 182 , 05/07/2001 s. 0012 - 0012



Komission asetus (EY) N:o 1352/2001, annettu 4 päivänä heinäkuuta 2001, Kanariansaarten tiettyjen kasviöljyjen arvioidun hankintataseen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (EY) N:o 2826/2000(2), ja erityisesti sen 3 artiklan 4 kohdan, sekä katsoo seuraavaa: (1) Asetuksen (ETY) N:o 1601/92 2 artiklan säännösten soveltamiseksi olisi vahvistettava Kanariansaarten tiettyjen kasviöljyjen arvioitu hankintatase. (2) Nämä taseet laaditaan tapauksen mukaan jäsenvaltioiden ilmoittamien, kuluttajien tai jalostusteollisuuden perusteltujen tarpeiden mukaan. Erityisen hankintajärjestelmän uudistuksen voimaantuloon asti olisi vahvistettava tase 1 päivän heinäkuuta ja 31 päivän joulukuuta 2001 väliseksi ajaksi, jotta voimassa olevan hankintajärjestelmän soveltaminen ei keskeydy. (3) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kanariansaarten tiettyjen kasviöljyjen arvioidun hankintataseen määrät, jotka vapautetaan tuontitullista tai jotka saavat muualta yhteisöstä peräisin oleville tuotteille annettavaa yhteisön tukea ovat 1 päivän heinäkuuta ja 31 päivän joulukuuta 2001 välisenä aikana seuraavat: >TAULUKON PAIKKA> 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä heinäkuuta 2001. Komission puolesta Franz Fischler Komission jäsen (1) EYVL L 173, 27.6.1992, s. 13. (2) EYVL L 328, 23.12.2000, s. 2.
Komission asetus (EY) N:o 1383/2001, annettu 6 päivänä heinäkuuta 2001, yksityiskohtaisista säännöistä vientitodistusjärjestelmän soveltamiseksi siipikarjanliha-alalla annetun asetuksen (EY) N:o 1372/95 muuttamisesta



Virallinen lehti nro L 186 , 07/07/2001 s. 0026 - 0027



Komission asetus (EY) N:o 1383/2001, annettu 6 päivänä heinäkuuta 2001, yksityiskohtaisista säännöistä vientitodistusjärjestelmän soveltamiseksi siipikarjanliha-alalla annetun asetuksen (EY) N:o 1372/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(1), sellaisena kuin se on viimeksi muutettuna asetuksella (EY) N:o 2916/95(2), ja erityisesti sen 3 artiklan 2 kohdan, 8 artiklan 13 kohdan ja 15 artiklan, sekä katsoo seuraavaa: (1) Komission asetuksessa (EY) N:o 1372/95(3), sellaisena kuin se on viimeksi muutettuna asetuksella (EY) N:o 2337/1999(4), vahvistetaan vientitodistusjärjestelmän soveltamista siipikarjanliha-alalla koskevat yksityiskohtaiset säännöt. (2) Komission asetuksessa (EY) N:o 1291/2000(5) vahvistetaan maataloustuotteiden tuonti-, vienti- ja ennakkovahvistusmenettelyn soveltamista koskevat yhteiset yksityiskohtaiset säännöt. Sen 14 artiklassa säädetään erityisesti, että vientitodistuksissa on oltava vientitukia varten vahvistetun maataloustuotteiden nimikkeistön kaksitoistanumeroinen koodi tai samaan luokkaan kuuluvien tuotteiden koodit. (3) Saadun kokemuksen perusteella ja todistusten käytön helpottamiseksi nykyisellään eri tuoteluokkiin kuuluvien kokonaisten kananpoikien eri esittämismuotojen osalta kaikkien kyseisten tuotteiden viennissä olisi voitava käyttää samaa todistusta. Asetuksen (EY) N:o 1372/95 liitteessä I vahvistettuja tuoteluokkia on tämän vuoksi syytä mukauttaa siirtämällä luokkaan 4 kuuluvat tuotteet luokkaan 3. (4) Mainitussa liitteessä I vahvistettuja vakuuksien määriä on tarpeen mukauttaa vastaamaan muutettuja vientitukimääriä, ja liitteessä IV olevaa maiden luetteloa on tarpeen mukauttaa vastaamaan tässä asetuksessa vahvistettuja määräpaikkoja. (5) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1372/95 liitteet I ja IV tämän asetuksen vastaavilla liitteillä. 2 artikla Tämä asetus tulee voimaan kolmentana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä heinäkuuta 2001. Komission puolesta Franz Fischler Komission jäsen (1) EYVL L 282, 1.11.1975, s. 77. (2) EYVL L 305, 19.12.1995, s. 49. (3) EYVL L 133, 17.6.1995, s. 26. (4) EYVL L 281, 4.11.1999, s. 21. (5) EYVL L 152, 24.6.2000, s. 1. LIITE I "LIITE I >TAULUKON PAIKKA>" LIITE II "LIITE IV Armenia, Azerbaidzan, Valko-Venäjä, Georgia, Kazakstan, Kirgisia, Moldova, Venäjä, Tadzikistan, Turkmenistan, Uzbekistan, Ukraina"